เรื่องร้องเรียน: สีที่ใช้ทาพื้นถนนบนสะพาน SCG หรือ สะพานสูง (ถ.ประชาราษฎร์ สาย 2) เขต บางซื่อ เวลาฝนตกแล้วลื่นมากครับ (ผู้รับผิดชอบงานคือสำนักโยธา กทม.) เคยร้องเรียน กทม. ไปหลายครั้ง ผ่านหลายช่องทางแล้ว ผลที่ได้คือ กทม. ส่งเจ้าหน้าที่ไปตรวจสอบและทดสอบแล้วแจ้งว่าสีที่ใช้ผ่านเกณฑ์มาตรฐาน ไม่ได้ทำให้ถนนลื่นอย่างที่แจ้งไป อยากให้ท่านชัชชาติหรือทีมงานได้ไปตรวจสอบสถานที่จริงอีกครั้งครับ
การดำเนินการของเจ้าหน้าที่: ได้ดำเนินการแก้ไขผิวจราจรที่ของเดิมได้ทาวัสดุกันลื่นไว้ ซึ่งเป็นสีที่ได้คุณภาพและมีการตรวจสอบค่าแรงต้านทานหลังจากที่ทาแล้ว แต่เนื่องจากสภาพการใช้งานของถนนซึ่งมีข้อจำกัดในเรื่องของปริมาณรถที่หนาแน่นและน้ำหนักบรรทุกของรถ อาจทำให้วัสดุมีการสึกหรอ ซึ่งงานสีกันลื่นดังกล่าวยังอยู่ในสัญญาการค้ำประกันผลงานของผู้รับจ้าง จึงได้ดำเนินการแจ้งผู้รับจ้างให้ดำเนินการแก้ไขด้วยการเพิ่มผิวสัมผัส Rumble Strips ช่วยเพิ่มแรงเสียดทานในการลื่นไถลและเตือนเพื่อให้ชะลอความเร็วบนสะพานดังกล่าว ขอขอบคุณสำหรับขอมูลที่ได้แจ้งมาเพื่อทราบ และขออภัยในความไม่สะดวกมา ณ ที่นี้
ความเห็นของผู้แจ้ง: การแก้ไขปัญหาใช้เวลานานมาก กินเวลาเป็นปีนับตั้งแต่วันที่แจ้งเรื่องแรก และควรทาสีใหม่ (ที่เป็นผิวขรุขระดังรูป) ทับทั้งผืนสี่เหลี่ยม ไม่ใช่แค่คาดไว้เฉยๆ หรือไม่ก็ลอกผิวสี่เหลี่ยมที่มีปัญหาออกไปให้หมด โดยปล่อยให้เป็นพื้นถนนยางมะตอยธรรมดา ก็ยังได้  อย่างไรก็ดี การทาสีใหม่คาดเป็น rumble strips ดังกล่าว ก็พอช่วยได้ในระดับหนึ่ง “ดีกว่าไม่ทำ” ถึงจะใช้เวลานานแสนนานก็ตาม
พื้นที่: แขวงบางซื่อ เขตบางซื่อ กรุงเทพมหานคร